

**A Budapesti Értéktőzsde Zártkörűen Működő Részvénytársaság Vezérigazgatójának**

**300/2019. sz. határozata**

A Budapesti Értéktőzsde Zártkörűen Működő Részvénytársaság (a továbbiakban: Tőzsde) vezérigazgatója „A Budapesti Értéktőzsde Zártkörűen Működő Részvénytársaság Általános Üzletszabályzata” c. szabályzat Hatodik, Közzétételi Szabályok Könyve (a továbbiakban: Közzétételi Szabályok) II. rész 3. fejezet 11.1 pontjában foglalt felhatalmazás alapján a **Közzétételi Útmutató** tartalmát az alábbiak szerint állapítja meg.

**I. KIBOCSÁTÓKRA VONATKOZÓ ELŐÍRÁSOK**

A Közzétételre Köteles Személy alapvető feladata a megjelentetésre szánt információ rendelkezésre állása esetén, hogy ezeket az információkat a gyors és biztonságos megjelentetés érdekében a 2. pontban leírtak szerint eljárva a lehető legrövidebb időn belül közzététel céljából megküldje a Tőzsde számára.

1. **Kapcsolatfelvétel, kapcsolattartás**
	1. A Közzétételre Köteles Személy a jelen Közzétételi Útmutató 1. számú mellékletének kitöltésével és cégszerű aláírásával bejelenti a Tőzsde felé azon kapcsolattartó személyeket, akiken keresztül a közzétételi kötelezettségének eleget tesz, illetve akiktől a Tőzsde bejelentéseket fogadhat.
	2. A Közzétételre Köteles Személy a bejelentett Kapcsolattartó(k) személyében, illetve jogosultságaiban történő változással kapcsolatos kérelmeket szintén a jelen Közzétételi Útmutató 1. számú mellékletét képező adatlapon köteles benyújtani.
	3. A Közzétételre Köteles Személy a kibtag@bse.hu e-mail címre megküldött kérelmében köteles a Tőzsdétől kérni azon Kapcsolattartó személy(ek) jogosultságának törlését, aki(k)nek kapcsolattartási jogosultsága bármely okból megszűnt.
	4. A Közzétételre Köteles Személy a kibtag@bse.hu e-mail címre megküldött kérelmében köteles a Tőzsdét tájékoztatni, ha úgy véli, hogy bármely kapcsolattartója számára kiadott hozzáférési adatok illetéktelen kezekbe kerültek. Ebben az esetben a Közzétételre Köteles Személy köteles haladéktalanul gondoskodni az adott kapcsolattartó hozzáférési adatainak megváltoztatásáról.
2. **kibocsátó által végzett közzététel esetén követendő eljárás**

A Közzétételre Köteles Személy rendelkezésére bocsátott Kliensen keresztül végzett közzétételek során az alábbiakban ismertetett eljárást kell követni.

* 1. **Közzétételre Köteles Személy feladatai**
		1. A Közzétételre Köteles Személy által követendő technikai eljárási rendet a Tőzsde által kiadott „BÉT KIBINFO Kliens – Felhasználói kézikönyv” (a továbbiakban: Felhasználói kézikönyv) tartalmazza.
			1. A Közzétételre Köteles Személy köteles a Felhasználói kézikönyvben leírtak szerint eljárni.
			2. Hatályon kívül
		2. A Közzétételre Köteles Személy ellenőrzési feladatai:
			1. Köteles felvenni a kapcsolatot a Tőzsdével, ha a közzétételre szánt tájékoztatás feltöltését követő tizenöt percen belül nem kapott elektronikus üzenetet a Tőzsdétől (a kibinfoadmin@bse.hu e-mail címről) a tájékoztatása feltöltéséről.
			2. Fel kell vennie a kapcsolatot a Tőzsdével, amennyiben a feltöltésről kapott elektronikus üzenet megérkezése után az automatikus rendszerbeállítás szerinti, vagy az általa kért ettől eltérő közzétételi időpont elteltét követően nem érkezik elektronikus üzenet a tájékoztatása megjelenéséről.
			3. Fel kell vennie a kapcsolatot a Tőzsdével, ha a közzététel céljából feltöltött tájékoztatás a Honlapon nem, vagy nem teljes terjedelmében jelenik meg.
			4. Fel kell vennie a kapcsolatot a Tőzsdével, ha elektronikus üzenetet kap tőle érkezett tájékoztatás, anyagok feltöltésével, Honlapon való megjelenésével kapcsolatban, annak ellenére, hogy a Közzétételre Köteles Személy nem töltött fel megjelentetésre ilyen anyagokat.
1. **Hatályon kívül**

**II. TŐZSDETAGOKRA VONATKOZÓ ELŐÍRÁSOK**

A Közzétételre Köteles Személy alapvető feladata a megjelentetésre szánt információ rendelkezésre állása esetén, hogy ezeket az információkat a gyors és biztonságos megjelentetés érdekében a lehető legrövidebb időn belül és a lehető legbiztonságosabb módon juttassa el a Tőzsdének.

1. **A Tőzsdetag nevében, a Tőzsde által VÉGZETT közzététel esetén követendő eljárás**

A fenti feladat megvalósítása érdekében a Közzétételre Köteles Személy a következőket teszi:

* 1. **A nyilvánosságra szánt információk előállítása elektronikus fájl formátumban**

 A Közzétételre Köteles Személy MS Excel („.xls”, „.xlsx”) és MS Word („.doc”, „.docx”) fájlokat, illetve azok „.pdf” formátumra konvertált megfelelőit küldheti megjelentetés céljából a Tőzsdére.

A jelen pontban nevesített fájlok a továbbiakban ”csatolt fájlok” néven kerülnek meghatározásra.

* 1. **A nyilvánosságra szánt információkat tartalmazó fájlok megküldése**

A Közzétételre Köteles Személy a fájlokat (vagy az ezeket tartalmazó ”.zip” formátumú tömörített fájlokat, vagy fájlcsomagot) megjelentetés céljából megküldi a Tőzsdének az szki@bse.hu e-mail címre.

* 1. **Közzétételre Köteles Személy ellenőrzési feladatai**
		1. Köteles felvenni a kapcsolatot a Tőzsdével annak ellenőrzésére, hogy a megjelentetésre szánt anyagok megérkeztek-e az szki@bse.hu e-mail címre.
		2. Fel kell vennie a kapcsolatot a Tőzsdével, ha a megjelentetésre szánt anyagok és a Tőzsde által a Honlapon közzétett anyagok között eltérést talál.

**III. A TŐZSDÉRE VONATKOZÓ ELŐÍRÁSOK**

1. **A Tőzsde feladatai**

A Tőzsde alapvető feladata, hogy a Közzétételre Köteles Személy által megküldött, megjelentetésre szánt információknak a Honlapon - a tőzsdei szabályokban foglalt előírásoknak megfelelő időzítéssel, automatizált módon, emberi beavatkozás nélkül - történő megjelenéséről gondoskodjon.

* 1. **A fenti feladat megvalósítása érdekében, a Kibocsátó által (a 2. pontban foglaltaknak megfelelően) végzett közzététel esetén a Tőzsde az alábbiak szerint jár el:**
		1. Hatályon kívül
		2. A Tőzsde jogosult a Közzétételre Köteles Személytől a már közzétett hír utólagos módosítását kérni abban az esetben, ha a Tőzsde azt tapasztalja, hogy:
			1. A csatolt fájlok tartalma és az „Összefoglaló” mezőben található információk, valamint a „Főoldali cím” mezőben található információk nincsenek összhangban egymással;
			2. A „Hír típusa” mezőben megadott információ nincs összhangban a közzétett tájékoztatás, a csatolt fájlok tartalmával;
			3. A csatolt fájlok nem kerültek feltöltésre.
		3. Amennyiben a Tőzsde az 5.1.2 pont szerinti paramétereknél a már közzétett tájékoztatást érintő érdemi eltérést észlel, felveszi a kapcsolatot a Közzétételre Köteles Személy kijelölt kapcsolattartójával, aki ilyen esetben köteles a már közzétett tájékoztatás paramétereinek (a hír típusa, a hír rövid összefoglalója, a hír főoldali címe) és/vagy a csatolmányoknak a megfelelő módosításával korrigálni a már közzétett tájékoztatást.
	2. Hatályon kívül
	3. **A Tőzsde feladatai a Kliens használatával kapcsolatban**

A Tőzsde a következő feladatokat végzi el a Kliens működtetésével kapcsolatban:

* + 1. A Tőzsde köteles a Felhasználói kézikönyvet annak, illetőleg az aktuális verziója alkalmazásának kezdő időpontját megelőzően legalább két Tőzsdenappal korábban a Kibocsátók részére megküldeni, illetve a Honlapon hozzáférhetővé tenni.
		2. Hatályon kívül
		3. A Tőzsde az 1. számú melléklet beérkezését követően haladéktalanul biztosítja a Közzétételre Köteles Személy felhasználói számára a hírek titkosított kezelése miatt szükséges ún. privát kulcs átvételét, illetve a Klienshez való hozzáférést. Az adott Kibocsátóhoz tartozó privát kulcsot a Tőzsde védett dokumentumban, elektronikus levélben adja át a Közzétételre Köteles Személy meghatalmazással bíró képviselőjének, vagy bejelentett kapcsolattartójának részére. A védett dokumentum titkosításának feloldásához szükséges kulcsot a Kapcsolattartó az általa megjelölt mobiltelefonszámra érkező szöveges üzenetben kapja meg a Tőzsde illetékes munkatársától. A privát kulcs használatával kapcsolatos tudnivalókat a Felhasználói kézikönyv tartalmazza.
		4. Új kapcsolattartó (KIBINFO felhasználó) bejelentése, illetve kapcsolattartó személyében beálló változás esetén az 1. számú melléklet beérkezését követően a Tőzsde haladéktalanul tájékoztatja a bejelentett kapcsolattartót (KIBINFO felhasználót) a Kliens használatához szükséges regisztráció folyamatáról, és megküldi a kapcsolattartó részére a kapcsolattartó által a Tőzsde Honlapján elvégzendő regisztrációhoz szükséges technikai leírást. A kapcsolattartó a Honlapos regisztráció elvégzéséről köteles tájékoztatni a Tőzsdét a kibtag@bse.hu e-mail címen, majd ezt követően a Tőzsde illetékes munkatársa aktiválja a kapcsolattartó Klienshez való hozzáférését.

Jelen határozat 2019. szeptember 15. napján lép hatályba, ezzel egyidejűleg a 437/2017. számú vezérigazgatói határozat hatályát veszti.

**Budapest, 2019. szeptember 11.**

 Végh Richárd

 vezérigazgató

 1. számú melléklet

Új kapcsolattartó bejelentésére, kapcsolattartó személyében vagy adataiban bekövetkezett változás bejelentésére, kapcsolattartó törlésére, hozzáférés igénylésére szolgáló adatlap

(Közzétételre Köteles Személy tölti ki)

**Közzétételre Köteles Személy adatai:**

Kibocsátó neve:

**Közzétételre Köteles Személy fő kapcsolattartójának (tőzsdei kapcsolattartó) adatai:**

Név:

Beosztás:

Telefonszám:

Mobiltelefonszám:

E-mail cím2:

 **A kérelem indoka (kérjük, jelölje X-szel):**

|  |
| --- |
| 1. Új fő kapcsolattartó bejelentése
 |
| 1. További kapcsolattartó(k) bejelentése
 |
| 1. Kapcsolattartó személyében vagy adataiban bekövetkezett változás bejelentése
 |
| 1. Kapcsolattartó(k) törlése
 |
| 1. Egyéb indok (kérjük, írja le röviden):
 |

**A kérelemmel érintett kapcsolattartó(k), illetve a BÉT Honlapján történő közzététel érdekében**

**KIBINFO, illetve FT Jelentés aloldali hozzáféréssel rendelkező munkatárs(ak) adatai[[1]](#footnote-1):**

|  |  |
| --- | --- |
| Név |  |
| Beosztás |  |
| Telefonszám |  |
| Mobiltelefonszám |  |
| E-mail cím[[2]](#footnote-2) |  |
| Hozzáférés igénylése | KIBINFO közzétételi rendszerhez | FT Jelentések kitöltőfelülethez |

Kelt,

[A Közzétételre Köteles Személy cégszerű aláírása, és az általa megjelölt/bejelentett kapcsolattartó aláírása]

1. Több személy esetén, kérjük, több táblázatot töltsenek ki. [↑](#footnote-ref-1)
2. Kérjük, hogy az e-mail cím megadásánál a saját, személyre szóló e-mail címüket adják meg, közös/csoportos e-mail címet (pl. info@kibocsato.hu) a KIBINFO rendszerhez, illetve az FT Jelentés kitöltőfelületéhez a BÉT nem fogadhat el. [↑](#footnote-ref-2)